

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS TURTO PERDAVIMO PAGAL PANAUDOS SUTARTIS

2019 m. lapkričio 29 d. Nr. P12-60

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir naujo administracinės paskirties valstybės nekilnojamojo turto įsigijimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“,

p e r d u o d u Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos jos nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį iki 2039 m. gruodžio 1 d. laikinai neatlygintinai valdyti ir naudotis valstybei nuosavybės teise priklausančias, šiuo metu valstybės įmonės Turto banko patikėjimo teise valdomas patalpas, esančias Avižonio g. 25A, Pasvalyje: administracines patalpas (pastato, kuriame yra patalpos, unikalus numeris – 6799-3002-6011, perduodamų patalpų indeksai – 1-3, 1-11, 1-15, 1-16, 1-17, perduodamų patalpų plotas – 45,08 kv. metro, su dalimi bendro naudojimo patalpų, kurių plotas – 10,24 kv. metro, visų perduodamų patalpų bendras plotas – 55,32 kv. metro).

Generalinis direktorius Mindaugas Sinkevičius